CELEX: 62021CB0609
Language: el
Date: 2022-03-25 00:00:00
Title: Υπόθεση C-609/21: Διάταξη του Δικαστηρίου (όγδοο τμήμα) της 25ης Μαρτίου 2022 — [αίτηση του Spetsializiran nakazatelen sad (Βουλγαρία) για την έκδοση προδικαστικής αποφάσεως] — Ποινική δίκη κατά IP, DD, ZI, SS, HYA (Προδικαστική παραπομπή – Άρθρο 99 του Κανονισμού Διαδικασίας του Δικαστηρίου – Άρθρο 4, παράγραφος 3, ΣΕΕ – Άρθρο 267 ΣΛΕΕ – Χάρτης των Θεμελιωδών Δικαιωμάτων της Ευρωπαϊκής Ένωσης – Άρθρο 47, δεύτερο εδάφιο – Άρθρο 94 του Κανονισμού Διαδικασίας του Δικαστηρίου – Περιεχόμενο της αίτησης προδικαστικής αποφάσεως – Εθνικός κανόνας ο οποίος προβλέπει την εξαίρεση των δικαστών που απαρτίζουν το εθνικό ποινικό δικαστήριο, λόγω του ότι έλαβαν θέση επί του πραγματικού πλαισίου της υπόθεσης στην αίτηση προδικαστικής αποφάσεως, επί ποινή ακυρώσεως της απόφασης που πρόκειται να εκδοθεί επί της ουσίας – Άρθρο 18 ΣΛΕΕ – Άρθρο 21, παράγραφος 2, του Χάρτη – Άρθρο 23 του Οργανισμού του Δικαστηρίου της Ευρωπαϊκής Ένωσης – Υποχρέωση των εθνικών δικαστηρίων να ενημερώνουν το κράτος μέλος στο οποίο έχουν την έδρα τους για κάθε αίτηση προδικαστικής αποφάσεως υποβαλλόμενη στο Δικαστήριο)

16.5.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 198/13
            
         
      Διάταξη του Δικαστηρίου (όγδοο τμήμα) της 25ης Μαρτίου 2022 — [αίτηση του Spetsializiran nakazatelen sad (Βουλγαρία) για την έκδοση προδικαστικής αποφάσεως] — Ποινική δίκη κατά IP, DD, ZI, SS, HYA
      (Υπόθεση C-609/21) (1)
      
      (Προδικαστική παραπομπή - Άρθρο 99 του Κανονισμού Διαδικασίας του Δικαστηρίου - Άρθρο 4, παράγραφος 3, ΣΕΕ - Άρθρο 267 ΣΛΕΕ - Χάρτης των Θεμελιωδών Δικαιωμάτων της Ευρωπαϊκής Ένωσης - Άρθρο 47, δεύτερο εδάφιο - Άρθρο 94 του Κανονισμού Διαδικασίας του Δικαστηρίου - Περιεχόμενο της αίτησης προδικαστικής αποφάσεως - Εθνικός κανόνας ο οποίος προβλέπει την εξαίρεση των δικαστών που απαρτίζουν το εθνικό ποινικό δικαστήριο, λόγω του ότι έλαβαν θέση επί του πραγματικού πλαισίου της υπόθεσης στην αίτηση προδικαστικής αποφάσεως, επί ποινή ακυρώσεως της απόφασης που πρόκειται να εκδοθεί επί της ουσίας - Άρθρο 18 ΣΛΕΕ - Άρθρο 21, παράγραφος 2, του Χάρτη - Άρθρο 23 του Οργανισμού του Δικαστηρίου της Ευρωπαϊκής Ένωσης - Υποχρέωση των εθνικών δικαστηρίων να ενημερώνουν το κράτος μέλος στο οποίο έχουν την έδρα τους για κάθε αίτηση προδικαστικής αποφάσεως υποβαλλόμενη στο Δικαστήριο)
      (2022/C 198/19)
      Γλώσσα διαδικασίας: η βουλγαρική
      
         Αιτούν δικαστήριο
      
      Spetsializiran nakazatelen sad
      
         Ποινική δίκη ενώπιον του αιτούντος δικαστηρίου κατά
      
      IP, DD, ZI, SS, HYA
      
         Διατακτικό
      
      
                  1.
               
               
                  Το άρθρο 267 ΣΛΕΕ και το άρθρο 94, πρώτο εδάφιο, στοιχείο α', του Κανονισμού Διαδικασίας του Δικαστηρίου, ερμηνευόμενα υπό το πρίσμα του άρθρου 4, παράγραφος 3, ΣΕΕ και του άρθρου 47, δεύτερο εδάφιο, του Χάρτη των Θεμελιωδών Δικαιωμάτων της Ευρωπαϊκής Ένωσης, έχουν την έννοια ότι αντιτίθενται σε εθνικό κανόνα ο οποίος επιβάλλει στους δικαστές που απαρτίζουν τα επιλαμβανόμενα ποινικών υποθέσεων δικαστήρια, όταν αυτοί διατυπώνουν κρίση επί των πραγματικών περιστατικών στο πλαίσιο αίτησης προδικαστικής αποφάσεως υποβαλλόμενης στο Δικαστήριο, να αυτοεξαιρεθούν στην οικεία υπόθεση, επί ποινή ακυρώσεως της απόφασης που πρόκειται να εκδοθεί επί της ουσίας. Ο κανόνας αυτός δεν πρέπει να εφαρμόζεται από τους εν λόγω δικαστές ή από οποιοδήποτε όργανο που έχει εξουσία να τον εφαρμόζει.
               
            
                  2.
               
               
                  Το άρθρο 18 ΣΛΕΕ, το άρθρο 21, παράγραφος 2, του Χάρτη των Θεμελιωδών Δικαιωμάτων καθώς και το άρθρο 23 του Οργανισμού του Δικαστηρίου της Ευρωπαϊκής Ένωσης έχουν την έννοια ότι δεν αντιτίθενται σε ρύθμιση κράτους μέλους η οποία επιβάλλει σε δικαστήριο που υποβάλλει αίτηση προδικαστικής αποφάσεως στο Δικαστήριο να διαβιβάσει αντίγραφο της αίτησης αυτής στην αρχή που είναι επιφορτισμένη με την εκπροσώπηση του εν λόγω κράτους μέλους ενώπιον του Δικαστηρίου.
               
            
         (1)  Ημερομηνία κατάθεσης: 28 Σεπτεμβρίου 2021.